زۆدیاک (فیلم)

**زۆدیاک** (بە ئینگلیزی Zodiac) فیلمێکی ئەمریکی بەرهەمهێنراوی ساڵی ٢٠٠٧ ە لە جۆرینهێنی ئامێز لە دەرهێنانی دەیڤد فینچەر ، سیناریۆی فیلمەکە لە لایەن جەیمس ڤەندەربیڵتەوە نوسراوە و لە کتێبێکی ڕۆبێرت گرەیسمسەوە وەرگیراوە بە هەمان ناو لە ساڵی ١٩٨٦ ، جەیک جیڵنهاڵ و مارک ڕوفاڵۆ و ڕۆبێرت داونی جوونیەر ڕۆڵگێڕە سەرەکیەکانی فیلمەکەن و ئەنتۆنی ئیدوارد و برایان کۆکس و ئێلیەس کۆتایس دۆناڵ لۆگ و جۆن کارۆڵ لاینچ و دێرمۆت موڵڕۆنی بە ڕۆڵی پاڵپشتی بەشدارن لە فیلمەکە

## چیرۆک
لە مانگی ٧ی ساڵی ١٩٦٩ پیاوێکی نەناسراو لە ڤالیخۆی کالیفۆرنیا هێرش دەکاتە سەر دوو کەس بە ناوەکانی دارلین فێرن و مایک ماگیۆ بە دەمانچە ، مایک ڕزگاری دەبێت بەڵام فێرن دەمرێت.

دوای مانگێک لە ڕوداوەکە دەسگای ڕۆژنامەوانی سان فرانسیسکۆ نامەیەکی پێدەگات کە بە کۆد نوسراوە و لە لایەن بکوژەکەوەیە کە بە خۆی دەڵێت زۆدیاک (شێوازی کارکردنی زۆدیاک بە جۆرێکە کە لە دوای کوشتنەکان نامە بۆ ڕۆژنامەکان و دەسگاکانی پۆلیس دەنێرێت و ئاماژە بە کوشتەکە دەدات و دەیگرێتە ئەستۆ) . ژن و مێردێک کە مامۆستای مێژوو بوون نامەکە لە کۆدەوە بەمشێوەیە وەردەگێڕن *زۆدیاک قسە دەکات.* *حەزم بە کوشتنی مرۆڤە چونکە زۆر چێژبەخشە تەنانەت زۆر لە کوشتنی ئاژەڵە کێویەکان بەچێژترە ، چونکە مرۆڤ دڕندەترین ئاژەڵە ، خۆشترین بەشی کوشتنەکەم ئەوەیە کە دەمرم لە بەهەشتدا زیندوو دەبمەوە و هەموو ئەوانەی کوشتومن دەبنە کۆیلەی من ، ناوی خۆمتان پێناڵێم چونکە هەوڵ دەدەن خاوم بکەنەوە یان بموەستێنن لە کۆکردنەوەی کۆیلە*. دوای ئەنجامدانی چەند کوشتنێکی دیکە و ناردنی پەیامی دیکە بۆ دەسگای ئاسایش و ڕۆژنامەکان ززۆدیاکی بکوژ دەستگیر ناکرێت .

لە ساڵی ١٩٧١ لێکۆڵەران دەیڤ تۆچی و ئارمسترۆنگ و مولاناکس لێکۆڵینەوە و پرسیار لە ئارسەر لی ئاڵن دەکەن کە گومانلێکراوی کەیسەکەی ڤالیخۆیە ، لە کاتی چاوپێکەوتنەکەدا تۆچی داوای کاتژمێرەکەی لی ئاڵن دەکات و دەبینێت هەمان نیشانەی زۆدیاکی بکوژی لەسەرە بەڵام پاشتر کە دەست و خەتی لی ئاڵن و زۆدیاک بەراورد دەکەن بۆیان دەردەکەوێت یەک دەسوخەت نین و یەکناگرنەوە  ئەوەی جێی سەرنجە خانەوادەی لی ئاڵن دەڵێن لە ڕۆژی یەکێک لە ڕوداوەکاندا لی بۆ هەمانجێکە ڕۆیشتووە و بە خوێناوی گەڕاوەتەوە و یەکێکیش لە هاوڕێکانی دەڵێت کاتی خۆی بە خۆی وتوە زۆدیاک و لە ساڵی ١٩٧٤ بەهۆی دەست درێژی کردنەوە کەوتۆتە زیندان بۆ ماوەی سێ ساڵ و لەو ماوەیەشدا هیچ نامەیەک لە زۆدیاکەوە نەبووە بەڵام هیچ لە بەڵگەکان یەکلاکەرەوە نەبوون

، لە ساڵی ١٩٧٨ ڕۆبێرت گرەیسمسی کارتۆنکێش بە قوڵی دەست دەکاتەوە بە لێکۆڵینەوە و سەردانی دەیڤ تۆچی دەکات و تۆچی سەرسام دەبێت کاتێک دەبینێت گرەیسمس ئەوەندە زانیاری هەیە لەسەر کەیسەکە بۆیە بە ناڕاستەوخۆ زانیاری پێدەدات تا ڕۆبێرت بەردەوام بێت لە گەڕانەکانی ، بەهۆی زۆر کارکردنی گرەیسمس لەسەر کەیسی زۆدیاک کارەکەی لە دەست دەدات و هاوسەرەکەی جێی دێڵێت و مناڵەکانیشی دەبات لەگەڵ خۆی . گرەیسمس ڕۆژانە پەیوەندی تەلەفونی بۆ دێت کە تەنها دەنگی هەناسەیە و ئاماژەیە بۆ هەڕەشە کردن ، ڕۆبێرت گرەیسمس بەردەوام ئەبێت  لەسەر لێکۆڵینەوەکانی و خەریکی ئامادە کردنی کتێبێک دەبێت لەو بارەیەوە و ئاماژەگەلێکی زۆر پەیدادەکات کە نیشانەن بۆ ئەوەی لی ئاڵن زۆدیاکی بکوژە ، بەڵام جێپەنجەکان و دەسوخەتەکان ناتوانن تاوانباری لی ئاڵن پشتڕاست بکەنەوە.

لە ساڵی ١٩٨٣ گرەیسمس لە دوکانێکدا ڕوبەڕوی لی ئاڵن دەبێتەوە و لی ئاڵن پێی دەڵێت دەتوانم یارمەتیت بدەم گرەیسمس پێی دەڵێت نەخێت

کاتێک گرەیسمس دوکانەکە جێدێڵێت لی ئاڵن ڕەنگی کەمێک تێکدەچێت ، لە دوای هەشت ساڵ مایک ماگیۆ کە لە ڕوداوی ڤالیخۆدا زۆدیاکی دیوە دەڵێت لی ئاڵن ئەو کەسە بووە کە هێرشی کردۆتە سەری پێش ١٥ ساڵ

## کاست
* جەیک جیڵنهاڵ ڕۆڵی ڕۆبێرت گرەیسمس : لە پێناو ئەوەی ڕۆڵی گرەیسمس بە باشی بگێڕێت جەیک جیڵنهاڵ چووە سەردانی گرەیسمس و ڤیدیۆی گرت تاوەکو بتوانێت باش شێوازی ڕەفتارکردنی گرەیسمس بزانێت ، دواتریش لە بەرنامەیەکی تەلەڤیزیۆنیدا پێکەوە ئامادە بوون
* **مارک ڕوفالۆ ڕۆڵی دەیڤ تۆچی :** دەیڤ تۆچی ددوای ئەوەی سیناریۆکەی خوێندەوە دەستیکرد بە کۆکردنەوەی زانیاری لەبارەی کەیسی زۆدیاکەوە و بە وتەی خۆی هەموو فایل و بەڵگەکانی بردۆتەوە ماڵەکەی لە پۆلیسەکان زانیاری زیاتری دەربارەی کەیسەکە هەبووە
* **[[ڕۆبێرت داونی جوونیەر]] ڕۆڵی پاوڵ ئەیڤری**
* **ئەنتۆنی ئیدوارد ڕۆڵی بیڵ ئارمسترۆنگ**
* **برایان کۆکس ڕۆڵی مالڤن بیڵی**
* **ئێلیەس کۆتایس ڕۆڵی جاک موالاناکس**

## پەراوێزەکان

## سەرچاوەکان

پۆل:وتارە ھەتیوەکان
پۆل:فیلمە ئەمریکییەکان
پۆل:فیلمەکان بە زمانی ئینگلیزی
پۆل:فیلمەکانی پاراماونت پیکچەرز
پۆل:تاوانی راستەقینە
پۆل:فیلمە ئەمریکییەکانی دەیەی ٢٠٠٠
پۆل:فیلمەکانی دەیەی ٢٠٠٠ بە زمانی ئینگلیزی
پۆل:فیلمە درامییە تاوانکارییە ئەمریکییەکان
پۆل:فیلمە بەرھەمھێنراوەکانی جەیمس ڤاندەربیڵت
پۆل:ئەو فیلمانەی لە ساڵی ١٩٩١ داندراون
پۆل:فیلمەکان بە سیناریۆی جەیمس ڤاندەربیڵت
پۆل:فیلمەکانی فۆنیکس پیکچەرز
پۆل:فیلمەکانی وارنەر برۆس
پۆل:فیلمە ئەمریکییەکان کە لەسەر بنەمای ڕووداوە ڕاستەقینەکان دروستکراون
پۆل:فیلمەکان کە لە سان فرانسیسکۆ داندراون